Шандор Петефи

Ша́ндор Пе́тефі, , уродженый яко , *1. януар 1823, Кишкереш, Мадярске кральовство – †31. юл 1849, Шегешвар, Ардял (днесь Сигишоара, Румыния) — вызнамный мадярскый поет, ключова постава револуции 1848. року.Encyclopedia BritannicaГусев Ю. П.В. Триков 

За свой куртый живот написав около тысяч верши, з котрых ся заховали около 850, а вельо найпознатшых потовмачены на чужы языкы.Petőfi Sándor: Petőfi Sándor összes költeményei. Magyar Elektronikus Könyvtár 

 Биография 
Походив з мадярскоязычной родины мясаря Иштвана Пе́тровича (1791–1849) и Марии Грузовой (1791–1849). Родина мала корѣня на Горных Уграх (днесь Словакия).

Петефи ся учив во восьмох розличных школах (до року 1839), де зачав писати вершы. Але скончити гимназию му не дав финанчный упадок отця, а тыж залюба ку театрови. В року 1839 — статист Народного театру, але худобность го змусила того ж року ся записати шоровым вояком. Во войску вельо хворѣв, зашто зачатком рока 1841 быв пропущеный зо службы. Одтогды вельо путовав по Мадярщинѣ, звекша пѣшо, жив полужебрацкым животом, пристав накурто ку вандровному театрови. Его первый верш Пияк, A borozó,  быв опубликованый 21. мая 1842 в часописѣ  Athenaeum. В року 1844 выберать ся до Пешту з намѣром выдати свои вершы. Ту достав помочь од найславнѣйшого в тот час мадярского поета Мигая Верешмарти, котрый го порекомендовав за помочного редактора часописа Pesti Divatlap, а того ж року вышла и его перва поетична зберька, Versek, котра го зробила нараз славным, хоть тон его поезии быв на тот час незвычный и вельох шоковав.

Петефи быв вызнамнов поставов в литературном животѣ свого часу и в Мадярской револуции 1848. Во своих вершах бичовав несправедливость социалного устрою, нападав привилегии немешства и монархии. З политичной стороны быв крайным радикалом и запаленым агитатором, але не быв скушеный и не удало ся му достати мѣсто посланця в парламентѣ. Его вершы дыхтѣли политичнов наремностьов, а еден з них, Talpra magyar (Встань, Мадяре), став ся гимнов револуции. Вступив до револучного войска и пропав без вѣсти в битвѣ при Шегешварѣ 31. юла 1849.

 Творба 
Уже во своей первой книзѣ Петефи обертать ся ку жанрови людовой спѣванкы, наповненой пейзажныма образками, любовныма темами и жанровыма сценками. Охаблять формалности класицистичной поезии и противопоставлять им простоту и природность людовой спѣванкы. Зображуе простых люди: селян, бирешох, пастухох. З выразовых способох романтичной поезии вдячно хоснуе образ розбуреной природной стихии, котрый у него часто указуе не субъективный стан душѣ поета, але симболизуе силу народного духа. При том Петефи прекрасный пѣсник любови и природы, в его лирицѣ ся органично споюють щирость чувств и непосредность их выражѣня.

Петефи — закладатель мадярской народностной формы реализму, якнайтѣснѣйше звязаной з фолклорныма традициями и просвѣтенсков литературов. 

 Жерела и одказы 





 Референции 

Катеґорія:Мадярскы поеты
Катеґорія:Поеты Мадярщины